CELEX: 62008CN0265
Language: el
Date: 2008-06-19 00:00:00
Title: Υπόθεση C-265/08: Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale della Lombardia στις 19 Ιουνίου 2008 — Federutility κ.λπ. κατά Autorità per l' energia elettrica e il gas

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/6
            
         Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale della Lombardia στις 19 Ιουνίου 2008 — Federutility κ.λπ. κατά Autorità per l' energia elettrica e il gas
   (Υπόθεση C-265/08)
   (2008/C 236/09)
   Γλώσσα διαδικασίας: η ιταλική
   Αιτούν δικαστήριο
   Tribunale Amministrativo Regionale della Lombardia
   Διάδικοι στην υπόθεση της κύριας δίκης
   
      Προσφεύγουσες: Federutility, Assogas, Libarna Gas spa, Collino Commercio spa, Sadori gas spa, Egea Commerciale, E.On Vendita srl, Sorgenia spa
   
      Καθής: Autorità per l' energia elettrica e il gas
   Προδικαστικά ερωτήματα
   
               1)
            
            
               Πρέπει το άρθρο 23 της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου (1), της 26ης Ιουνίου 2003, το οποίο διέπει το άνοιγμα της αγοράς φυσικού αερίου, να ερμηνευθεί, βάσει των αρχών που απορρέουν από τη Συνθήκη ΕΕ, υπό την έννοια ότι εθνικός κανόνας (και οι μεταγενέστερες πράξεις εφαρμογής του) που διατηρεί, μετά την 1η Ιουλίου 2007, την εξουσία της εθνικής ρυθμιστικής αρχής να καθορίζει τις τιμές αναφοράς για την παροχή φυσικού αερίου στους οικιακούς πελάτες (κατηγορία αόριστη η οποία δεν αντιστοιχεί σε κάποια από τις κατηγορίες αναφοράς και δεν προϋποθέτει την αξιολόγηση ιδιαίτερων καταστάσεων κοινωνικοοικονομικής δυσχέρειας που θα μπορούσαν να δικαιολογήσουν τον καθορισμό των εν λόγω τιμών αναφοράς), τις οποίες οι επιχειρήσεις διανομής ή πωλήσεως υποχρεούνται να περιλαμβάνουν μεταξύ των εμπορικών προσφορών τους στο πλαίσιο των υποχρεώσεων παροχής υπηρεσιών κοινής ωφέλειας, προσκρούει στη διάταξη αυτή και στις κοινοτικές αρχές; ή
            
         
               2)
            
            
               Πρέπει ο εν λόγω κανόνας (άρθρο 23) να ερμηνευθεί σε συνδυασμό με το άρθρο 3 της οδηγίας 2003/55/ΕΚ (το οποίο προβλέπει ότι τα κράτη μέλη μπορούν να επιβάλλουν στις επιχειρήσεις που δραστηριοποιούνται στον τομέα του αερίου, χάριν του γενικού οικονομικού συμφέροντος, υποχρεώσεις παροχής υπηρεσιών κοινής ωφέλειας οι οποίες μπορούν να αφορούν, μεταξύ άλλων, τις τιμές παροχής), υπό την έννοια ότι εθνικός κανόνας ο οποίος, λαμβανομένης υπόψη της συγκεκριμένης καταστάσεως της αγοράς που συνεχίζει να χαρακτηρίζεται από απουσία όρων «αποτελεσματικού ανταγωνισμού», τουλάχιστον όσον αφορά τον κλάδο των πωλήσεων χονδρικής, επιτρέπει τον καθορισμό δια της διοικητικής οδού της τιμής αναφοράς του φυσικού αερίου, η οποία πρέπει να περιλαμβάνεται υποχρεωτικώς μεταξύ των εμπορικών προσφορών κάθε πωλητή προς τους οικιακούς πελάτες του στο πλαίσιο της καθολικής υπηρεσίας που παρέχει, μολονότι όλοι οι πελάτες πρέπει να θεωρούνται «ελευθερωμένοι», δεν προσκρούει στις προαναφερθείσες κοινοτικές διατάξεις;
            
         
      (1)  ΕΕ L 176, σ. 57.